Publication: Magyar Közlöny
Issue: MK-2007-22 (Year: 2007, Number: 22)
Era: 2004-2010
Section: 1. Elõrebocsátom: az Alkotmánybíróság csak az Alkotmányban szabályozott, azaz az „alkotmányos intézményeket” kezeli kiemelten. [24/2000. (VII. 6.) AB határozat]
Paragraph Index: 107

2. Jelen ügyben a központi közigazgatási szerv élén álló vezetõ elmozdításának hátterében kétségkívül nem közvetlenül szervezeti átalakítás (átszervezés) áll, „csupán” a szervezet feladat- és hatásköre változott meg. A GET. indoklása szerint a Hivatal „(...) szerepköre úgy módosul, hogy az illeszkedjen a magyar közigazgatás szervezetrendszerébe, ugyanakkor megfeleljen a közösségi elvárásoknak is. A Hivatal olyan egységes hatósággá válik, amely ellátja mind a hagyományos földgázellátással kapcsolatos jogköröket, mind a versenyszempontokat figyelembevevõ új típusú »piacigazgató« jellegû szerepköröket. A Hivatal feladatai ennek megfelelõen a következõ fõ csoportokba sorolhatók: engedélyezés, a szabályozás versenyszempontokat figyelembevevõ felügyelete, fogyasztóvédelem, árellenõrzés, -szabályozás és felülvizsgálat.” Vitatom ezért a többségi határozatnak azt az állítását, hogy a határozott idõtartamra szóló vezetõi megbízatás idõ elõtti megszüntetésének (a személyi változásnak) nem lett volna szervezeti indokoltsága. Úgy vélem, hogy a vezetõváltást nemcsak több szervezet összevonása vagy átszervezés indokolhatja, hanem az is, ha szervezeti összevonás (átszervezés) ugyan nem történik, de a szervezet feladatköre mûködésileg úgy megváltozik, hogy az eleve megváltoztatja a vezetõvel szembeni elvárásokat is. A feladat- és hatáskörök megváltoztatása egyébként óhatatlanul magával hozza ugyanis a szervezet (át)alakítását is. Erre utal a GET. idézett indokolásában megtalálható fentebb idézett kitétel is: „a hivatal (...) egységes hatóssággá válik (sic), amely ellátja mind a hagyományos földgázellátással kapcsolatos hatósági jogköröket, mind a versenyszempontokat figyelembevevõ új típusú »piacigazgató« jellegû szerepköröket.”

Source: https://magyarkozlony.hu/hivatalos-lapok/1caa064ab20a262968ef3dda55105f52270534eb/dokumentumok/6ef0b8cd4bed18574279d7b9fe25fb91037c41f9/letoltes